Verrocchio var mangesidig og hadde talent både for billedhugging av bronse- og sølvstatuetter og marmorrelieffer og for altermaling. Han ble inspirert av samtidens interesse for antikken og iakttagelse av naturen. Hans fontener, portrettbyster og ryttermonumentet over Colleoni (1482–1488) står i gjeld til den ikonografiske tradisjon som hadde røtter fra tidlig 1400-tall. Hans gravmonumenter er også bemerkelsesverdige.